**DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE BIUDŽETINEI ĮSTAIGAI ROKIŠKIO TURIZMO INFORMACIJOS CENTRUI**

2023 m. liepos 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 2 punktu, 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-159 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės taryba nusprendžia:

1. Perduoti biudžetinei įstaigai Rokiškio turizmo informacijos centrui, kodas 302308156, buveinės adresas: Nepriklausomybės a. 8-3, Rokiškis, Rokiškio rajono savivaldybei nuosavybės teise priklausantį ilgalaikį kilnojamąjį ir trumpalaikį turtą pagal pridedamus sąrašus (1 ir 2 priedai) neterminuotai valdyti, naudoti ir disponuoti juo patikėjimo teise bei apskaityti įstaigos balanse. Bendra turto įsigijimo vertė 2023 m. liepos 31 d. 232656,74 Eur, bendra turto likutinė vertė 2023 m. liepos 31 d. 45331,28 Eur.
2. Įgalioti Rokiškio rajono savivaldybės administracijos direktorių, jo nesant – Bendrojo skyriaus vedėją, Savivaldybės vardu pasirašyti sprendimo 1 punkte nurodyto turto perdavimo-priėmimo aktus.
3. Šis sprendimas įsigalioja 2023 m. rugpjūčio 1 d.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE BIUDŽETINEI ĮSTAIGAI ROKIŠKIO TURIZMO INFORMACIJOS CENTRUI“**

**AIŠKINAMASIS RAŠTAS**

2023-07-27

Projekto rengėjas – Turto valdymo ir ūkio skyriaus vedėjos pavaduotoja Gailutė Vaikutienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perduoti Rokiškio rajono savivaldybei nuosavybės teise priklausantį turtą valdyti, naudoti ir disponuoti juo patikėjimo teise biudžetinei įstaigai Rokiškio turizmo informacijos centrui. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.  Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad „savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka”. |
| 3. | Laukiami rezultatai | Užtikrinta biudžetinės įstaigos Rokiškio turizmo informacijos centro veikla. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Atsižvelgiant, kad nuo 2023 m. rugpjūčio 1 d. pasikeičia įstaigos teisinė forma, tačiau veiklos sritis nepasikeičia, siūloma viešosios įstaigos Rokiškio turizmo ir verslo informacijos centro valdytą turtą (prieš tai gražinus jį Rokiškio rajono savivaldybei), perduoti pertvarkytai biudžetinei įstaigai Rokiškio turizmo informacijos centrui neterminuotai valdyti, naudoti ir disponuoti juo patikėjimo teise bei apskaityti įstaigos balanse. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |